Diari Oficial de la Generalitat Valenciana


Sumari del DOGV 8176, del 23-11-2017 (2017/9528)

RESOLUCIÓ de 25 de juliol de 2017, de la Direcció General d'Indústria i Energia, per la qual s'atorga autorització administrativa prèvia per a la construcció de xarxes de distribució de gas natural en les urbanitzacions de Xirles, Alberca i sector 2 del terme municipal de Polop, província d'Alacant, per a la seua gasificació, i s'aprova el seu projecte d'execució i l'addenda a aquest. Expedient CBREDE/2015/20/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8176

Data del DOGV
:   23-11-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/9528


Data del document
:   25-07-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 25 de juliol de 2017, de la Direcció General d'Indústria i Energia, per la qual s'atorga autorització administrativa prèvia per a la construcció de xarxes de distribució de gas natural en les urbanitzacions de Xirles, Alberca i sector 2 del terme municipal de Polop, província d'Alacant, per a la seua gasificació, i s'aprova el seu projecte d'execució i l'addenda a aquest. Expedient CBREDE/2015/20/03. [2017/9528]  
  
  
Antecedents de fet  
Amb data 6 d'agost de 2015, Gas Natural Cegas, SA, a través de representant degudament acreditat, va presentar davant del Servei Territorial d'Energia d'Alacant, l'escrit en el qual sol·licita:  
- Autorització administrativa per a la construcció d'una xarxa de distribució de gas natural en les urbanitzacions de Xirles, Alberca i sector 2 del terme municipal de Polop, província d'Alacant, per a la seua gasificació, i  
- Aprovació del projecte tècnic d'execució d'aquesta.  
Junt amb l'escrit de presentació d'aquestes peticions s'adjunta la documentació següent:  
- Projecte tècnic, firmat pel tècnic competent, acompanyat de declaració responsable d'aquest, subscrita el 28 de juliol de 2015.  
- Separates tècniques per a l'obtenció del condicionat tècnic de:  
- Ajuntament de Polop.  
- Confederació Hidrogràfica del Xúquer.  
- Conselleria d'Infraestructures, Territori i Medi Ambient.  
El procediment administratiu corresponent a aquesta sol·licitud ha sigut tramitat amb l'expedient de referència CBREDE/2015/20/03, incoat pel Servei Territorial d'Indústria i Energia d'Alacant a aquest efecte.  
Per la seua relació amb la instal·lació sol·licitada constitueixen antecedents a ressenyar els actes administratius següents:  
Resolució de 5 de maig de 2005, del Servei Territorial d'Energia d'Alacant, per la qual s'autoritza a Gas Natural Cegas, SA, la realització de les instal·lacions corresponents a la xarxa de distribució i emmagatzemament de propà en la urbanització Balcó de Ponotx (PAU-1), en el terme municipal de Polop. Expedient número CBREDE/2004/34/03.  
  
Resolució d'11 de setembre de 2008, del Servei Territorial d'Energia d'Alacant, per la qual s'autoritza a Gas Natural Cegas, SA la substitució de l'actual emmagatzemament de GLP per l'execució de les instal·lacions del projecte de la planta satèl·lit de gas natural liquat (GNL) en la urbanització Balcó de Ponotx (PAU-1), en el terme municipal de Polop. Expedient número CBREDE/2008/29/03, amb acta de posada en servei de 17 de gener de 2014.  
Resolució de 29 de gener de 2009, de la Direcció General d'Energia, per la qual es resol la concurrència de peticionaris a l'autorització administrativa per a la gasificació del municipi de Polop de la Marina, en favor d'Iberdrola Distribución de Gas, SAU (CBREDE/2005/25/03, CBREDE/2005/39/03 i CBREDE/2006/71/03).  
Resolució de 26 d'octubre de 2012, de la Direcció General d'Energia, per la qual s'atorga autorització administrativa per a la transmissió de titularitat a favor de Gas Natural Cegas, SA, de les instal·lacions de distribució de gas natural canalitzat, ubicades a la Comunitat Valenciana i en l'àmbit de les competències de la Generalitat, que figuren a nom d'Iberdrola Distribución de Gas, SAU, entre les quals està la relativa a la mencionada Resolució de 29 de gener de 2009 per a la gasificació del municipi de Polop de la Marina (CBREDE/2006/71/03).  
  
Resolució de 21 d'agost de 2013, del Servei Territorial d'Energia d'Alacant, per la qual s'atorga a Gas Natural Cegas, SA, autorització administrativa per al canvi de tipus de gas a distribuir en el sector PAU-1, del terme municipal de Polop, en la província d'Alacant. Expedient número CBREDE/2013/8/03.  
Resolució de 4 de setembre de 2014, de la Direcció General d'Energia, per la qual s'atorga a Gas Natural Cegas, SA, autorització administrativa prèvia per a la construcció d'una xarxa de distribució de gas natural en el municipi de Polop, província d'Alacant, per a la seua gasificació, i s'aproven el projecte tècnic d'execució i les addendes I i II a aquest (CBREDE/2013/9/03).  
De conformitat amb el procediment reglamentàriament establit, a fi que, en el termini de 20 dies, presentaren la conformitat o oposició a l'autorització sol·licitada i emeteren, si procedia, els oportuns condicionats tècnics al projecte tècnic de la instal·lació, amb data 17 d'agost de 2015 es va remetre la separata d'aquest, referida a la corresponent part de la instal·lació, a les següents administracions, organismes i empreses de servei públic o d'interés general, els béns o drets de les quals a càrrec seu, puguen ser afectats per aquesta. Els resultats d'aquests actes són els que, en síntesi, es detallen:  
- Ajuntament de Polop. Per mitjà d'un escrit d'Alcaldia remés el 7 d'octubre de 2015, presenta informe favorable condicionat al projecte d'execució en què presenta un traçat alternatiu, informe que és acceptat per l'empresa peticionària amb data entrada de 26 d'octubre de 2015.  
  
- Confederació Hidrogràfica del Xúquer. Per mitjà d'un escrit remés amb data 16 d'octubre de 2015 comunica que s'haurà de sol·licitar la corresponent autorització d'acord amb el text refós de la Llei d'aigües, que és acceptat per l'empresa peticionària amb data de 29 d'octubre de 2015.  
- Conselleria d'Infraestructures, Territori i Medi Ambient. Servei Territorial de Medi Ambient. Secció Forestal. Camins ramaders. Per mitjà d'un escrit amb data entrada 27 d'octubre de 2015 presenta informe favorable, que és acceptat per l'empresa peticionària amb data entrada de 19 de novembre de 2015.  
Com a conseqüència de l'informe favorable condicionat de l'Ajuntament de Polop, amb data 17 de febrer de 2016 Gas Natural Cegas, SA, presenta l'addenda al projecte tècnic, amb declaració responsable de 9 de febrer de 2016. Acompanyant aquesta mateixa adjunta noves separates tècniques per a l'obtenció del condicionat tècnic de:  
- Conselleria d'Agricultura, Medi Ambient, Canvi Climàtic i Desenvolupament Rural.  
- Conselleria d'Habitatge, Obres Públiques i Vertebració del Territori.  
- Ajuntament de Polop.  
- Consorci d'Aigües de la Marina Baixa.  
De conformitat amb el procediment reglamentàriament establit, a fi que, en el termini de 20 dies, presentaren la conformitat o oposició a l'autorització sol·licitada i emeteren, si pertocava, els oportuns condicionats tècnics a l'addenda al projecte tècnic de la instal·lació, amb data 1 de març de 2016 es va remetre separata d'aquesta, referida a la corresponent part de la instal·lació, a les següents administracions, organismes i empreses de servei públic o d'interés general, els béns o drets de les quals a càrrec seu, puguen ser afectats per aquesta amb els resultats que, en síntesi, es detallen:  
- Conselleria d'Agricultura, Medi Ambient, Canvi Climàtic i Desenvolupament Rural. Servei Territorial de Medi Ambient. Secció Forestal. Camins ramaders. El 2 de maig es rep l'escrit en el qual indiquen que no es requereix resolució expressa per la seua banda, en situar-se el camí ramader Assagador del Camí Vell de la Vila Joiosa sobre sòl urbà.  
- Conselleria d'Habitatge, Obres Públiques i Vertebració del Territori. Servei Territorial d'Obres Públiques. Per mitjà d'un escrit de data d'eixida 13 de maig de 2016, presenta informe favorable condicionat a l'addenda al projecte d'execució que és acceptat per l'empresa peticionària per mitjà d'un escrit de data d'entrada 1 de juny de 2016.  
- Ajuntament de Polop. Per mitjà d'un escrit d'Alcaldia de data d'eixida 15 de març de 2016, presenta informe favorable condicionat a l'addenda al projecte d'execució que és acceptat per l'empresa peticionària per mitjà d'un escrit de data d'entrada 13 d'abril de 2016.  
- Consorci d'Aigües de la Marina Baixa. El 8 d'abril de 2016, té entrada l'informe favorable condicionat a l'addenda al projecte d'execució que és acceptat per l'empresa peticionària per mitjà d'un escrit de data d'entrada 20 d'abril de 2016.  
La sol·licitud d'autorització administrativa de la instal·lació junt amb el projecte d'execució i la seua addenda han sigut objecte d'informació pública durant el termini de 20 dies en:  
- El Diari Oficial de la Generalitat Valenciana de 18 de març de 2016 (DOGV 7744).  
- El Butlletí Oficial de la Província d'Alacant de 21 de març de 2016 (BOPA núm. 55).  
- Els diaris Información i Las Provincias, en l'edició d'Alacant, de 31 de març de 2016.  
D'acord amb la documentació que hi ha en l'expedient no s'hi han presentat al·legacions.  
Consta en l'expedient l'informe del Servei d'Avaluació d'Impacte Ambiental de 27 d'octubre de 2015, en la qual es fa constar que el projecte del Sector 2 no està sotmés al procediment d'avaluació d'impacte ambiental, en aquest informe, no obstant això, s'indica que el projecte haurà d'executar-se d'acord amb les mesures preventives i correctores indicades en el document ambiental i les que s'hi especifiquen, que es detallen en l'apartat segon del resol de la present resolució.  
  
Amb data 2 de juny de 2017 es remet requeriment al sol·licitant perquè aclarisca certs punts referents a l'àrea d'autorització sol·licitada, així com els punts de connexió en certes zones, cosa que és esmenada per mitjà d'un escrit amb data entrada de 30 de juny de 2017.  
Les instal·lacions l'autorització de les quals se sol·licita constitueixen instal·lacions de distribució de gas natural.  
El sol·licitant, Gas Natural Cegas, SA, està inscrit amb en el número 7 en el Registre Administratiu de Distribuïdors de Combustibles Gasosos per Canalització del Ministeri d'Energia, Turisme i Agenda Digital.  
  
La finalitat que es persegueix amb la construcció de les instal·lacions és dotar d'infraestructura gasista diverses urbanitzacions del terme municipal de Polop, per a cobrir la potencial demanda de gas actual i la que puga existir en un futur, una vegada executades les promocions urbanístiques pendents de construcció, segons la sol·licitud i documentació presentades.  
El punt de connexió de les instal·lacions sol·licitades per l'empresa peticionària en la urbanització Xirles es durà a terme des del punt de connexió a xarxa en MOP 0,4 existent al carrer de la Foieta. L'ampliació de xarxa de la urbanització Alberca es durà a terme des del punt de connexió a xarxa existent en el camí Runar en MOP 4. El subministrament al sector 2 es durà a terme des de la xarxa en MOP 4 existent junt amb el mòdul de regasificació situat al nord de l'esmentat sector. Hi haurà altres dos punts de connexió, un a l'avinguda Andalusia i un altre al carrer Palerm.  
En l'escrit de 30 de juny de 2017 consta el pla definitiu on es delimita la zona geogràfica per a la qual se sol·licita autorització administrativa (pla AYIW4486944355 M-XR2 Rev.0, annex a aquesta resolució).  
Consta en l'expedient la proposta favorable del Servei Territorial d'Indústria i Energia d'Alacant, òrgan encarregat de la instrucció de l'expedient i proposta de resolució de Subdirecció General d'Energia i Mines adscrita a aquest centre directiu.  
  
Fonaments de dret  
La instrucció i resolució del present procediment administratiu correspon a la Generalitat, en estar la instal·lació objecte d'aquest radicada íntegrament en territori de la Comunitat Valenciana, i no estar enquadrada en les previstes que són competència de l'Administració general de l'Estat d'acord amb l'article 3.2.c de la Llei 34/1998, de 7 d'octubre, del sector d'hidrocarburs.  
D'acord amb el que disposa l'article 14 del Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon a la Direcció General d'Indústria i Energia d'aquest departament la resolució del present procediment.  
  
D'acord amb el que disposa l'article 55.1.b de la Llei 34/1998, de 7 d'octubre, del sector d'hidrocarburs, les instal·lacions de distribució de gas natural requereixen l'autorització administrativa prèvia.  
D'acord amb l'article 70.1.b del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural les instal·lacions de distribució de gas natural, la construcció o establiment d'aquestes requereix l'aprovació del projecte d'execució o detall d'aquestes.  
Els sol·licitants d'autoritzacions d'instal·lacions de distribució de gas natural han de disposar dels requisits establits per a l'exercici de l'activitat de distribució en el capítol II del títol II del Reial decret 1434/2002, de 27 de desembre.  
Els sol·licitants d'autoritzacions per a instal·lacions de gas hauran d'acreditar suficientment el compliment dels requisits establits en l'article 73.3 de la Llei 34/1998, de 7 d'octubre, del sector d'hidrocarburs.  
  
D'acord amb l'article 73.5 de la Llei 34/1998 i l'article 81.7 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, les autoritzacions d'instal·lacions de distribució han de contindre tots els requisits que hagen de ser observats en la seua construcció i explotació, la delimitació de la zona en què s'ha de prestar el subministrament, els compromisos d'expansió de la xarxa en aquesta zona que ha d'assumir l'empresa sol·licitant i el termini per a l'execució de les instal·lacions mencionades i la seua caracterització.  
Considerant el que disposa el capítol V, Distribució de combustibles gasosos per canalització, del títol IV, Ordenació del subministrament de gasos combustibles per canalització, de la Llei 34/1998, de 7 d'octubre, del sector d'hidrocarburs, i en el capítol II, Autoritzacions per a la construcció, ampliació, modificació i explotació d'instal·lacions, del títol IV, Procediments d'autorització de les instal·lacions d'emmagatzemament, regasificació, transport i distribució, del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, aquest últim per ser dret supletori a la Comunitat Valenciana, en no tindre regulació autonòmica en matèria de procediment d'autorització d'instal·lacions de distribució de gas natural canalitzat.  
  
En consideració del que s'ha exposat anteriorment, complits els requisits i els procediments legals i reglamentaris establits en la legislació vigent aplicables, resolc,  
  
Primer  
Atorgar a Gas Natural Cegas, SA autorització administrativa prèvia per a la construcció de xarxes de distribució de gas natural canalitzat en les urbanitzacions de Xirles, Alberca i sector 2 del terme municipal de Polop, província d'Alacant, per a la seua gasificació, les característiques principals de la qual són:  
  
Característiques generals  
Tipus de gas Gas natural (segona família), amb els requisits mínims de qualitat vigents en cada moment  
Municipis afectats Polop  
Xarxa de distribució  
Punts de connexió inicial - Urbanització Xirles: xarxa en servei existent en MOP 0,4 bar al carrer de la Foieta.  
- Urbanització Alberca: xarxa existent en MOP 4 bar al camí del Runar (segons el projecte).  
- Sector 2: xarxa en MOP 4 bar en servei existent al carrer de la Teuleria. Hi haurà altres dos punts de connexió a la xarxa en MOP 4 bar existent sense servei, un a l'avinguda Andalusia i un altre al carrer Palerm.  
Longitud i diàmetre nominal La xarxa autoritzada tindrà una longitud total de 5.538 metres, segons el detall següent:  
Xarxa MOP 4 bar:  
- 1.834 metres de xarxa de diàmetre 110 mm.  
- 336 metres de xarxa de diàmetre 90 mm.  
- 1.252 metres de xarxa de diàmetre 63 mm.  
Xarxa MOP 0,4 bar:  
- 33 metres de xarxa de diàmetre 3.  
- 1.977 metres de xarxa de diàmetre 90 mm.  
- 106 metres de xarxa de diàmetre 63 mm.  
Zona geogràfica autoritzada Segons el pla TZSA0449040350 U-IB2 Rev.0, Addenda al projecte d'autorització administrativa i aprovació d'execució de la xarxa de gas natural a les urbanitzacions de Xirles, Alberca i sector 2 del terme municipal de Polop. Pla d'àrea d'autorització, annex a aquesta resolució.  
  
En l'àrea geogràfica autoritzada l'empresa peticionària estarà obligada a realitzar en els terminis i les condicions establits normativament les connexions i la connexió de nous consumidors o ampliació dels existents que se'ls plantegen, sense perjuí dels règims d'autorització i econòmics que siguen d'aplicació a aquestes connexions.  
Compromisos d'expansió de la xarxa autoritzada La gasificació de la zona es realitzarà en tres fases a desenrotllar en 8 mesos segons el pla GLQS6815300896 O-TH1 Rev.0, Addenda al projecte d'autorització administrativa i aprovació d'execució de la xarxa de gas natural a les urbanitzacions de Xirles, Alberca i sector 2 del terme municipal de Polop. Pla de fases, i el detall següent:  
- Fase 1a. Connexió des de la xarxa existent al carrer de la Foieta fins a l'entrada de la urbanització Xirles. Connexió des del carrer de la Teuleria fins a la xarxa canalitzada sense servei del Sector 2.  
- Fase 2a. Execució de la xarxa de la urbanització de Xirles. Ampliació de la xarxa del Sector 2.  
- Fase 3a. Ampliació de la xarxa de les zones de les urbanitzacions de Xirles i Alberca pendent de desenvolupar.  
Traçat Urbanització de Xirles: des del punt de connexió en el carrer de la Foieta de Polop ix una antena pel carrer de la carretera de Xirles (CV-7621) i continua per la carretera CV-7620 fins a l'entrada de la urbanització pel carrer del Passeig de les Moreres, des de la qual partirà un eix principal amb MOP 0,4 i PE Ø90 que se subdividirà en ramals de menor diàmetre.  
  
Sector 2: des del punt de connexió del carrer de la Teuleria de Polop, eixirà un tram de xarxa MOP 4 i PE Ø110 fins a connectar amb la xarxa existent dins del sector 2. Des d'aquesta eixiran dos ramals: un MOP 4 PE Ø63 per l'avinguda Andalusia i carrers adjacents; un altre MOP 4 PE Ø90 des del carrer Palerm que se subdividirà en ramals de menor diàmetre.  
  
Urbanització Alberca: des del camí del Runar, eixeirà una canalització (segons el projecte)  
  
Tot això segons els plans ZXOU2913231871 J-PGHO 1, P-TRAZ 2 i P-TRAZ 3, Addenda al projecte d'autorització administrativa i aprovació d'execució de la xarxa de gas natural a les urbanitzacions de Xirles, Alberca i sector 2 del terme municipal de Polop. Pla del traçat.  
Tipus constructiu Canalització soterrada en rasa. Perforació dirigida en l'encreuament amb la carretera CV-70. Grapat davall dels ponts en encreuament barranc de Xirles.  
Pressió màx. operació MOP (bar) MOP 4 bar i MOP 0,4 bar, segons el tipus de xarxa.  
Pressió de garantia (bar) La pressió mínima a garantir en els diferents punts de la xarxa és de 0,05 bar en els trams amb MOP 0,4 bar i de 0,4 bar en els trams amb MOP 4 bar (segons l'article 65.2 del Reial decret 1434/2002)  
  
Material Polietilé PE100 segons UNE EN 1555-1  
Acer al carboni qualitat Gr. L245 3PN segons UNE EN 10329-2 en encreuament barranc de Xirles.  
  
Grossària Xarxa acer: 3,6 mm.  
Xarxa polietilé: SDR (diàmetre/grossària): 17,6  
Accessoris i elements auxiliars Accessoris: colzes, tes, taps, etc., per a la correcta funcionalitat de la xarxa.  
Elements auxiliars: vàlvules i connexions necessàries per a donar servei als clients.  
  
  
El pressupost final ascendeix a dos-cents huitanta-cinc mil quatre-cents trenta-nou euros amb trenta-nou cèntims d'euro (285 439,39 ?).  
La present autorització administrativa s'atorga a l'empara del que estableix la Llei 34/1998, de 7 d'octubre, del sector d'hidrocarburs, i quedarà sotmesa a les condicions que figuren a continuació:  
1. El titular de la instal·lació constituirà en el termini d'un mes una garantia per valor de cinc mil set-cents huit euros amb setanta-nou cèntims d'euro (5708,79 ?), import del dos per cent (2 %) del pressupost total de les instal·lacions afectades que figuren en la present resolució, per a garantir el compliment de les obligacions, d'acord amb l'article 82 del Reial decret 1434/2002, de 27 de desembre.  
Aquesta fiança es constituirà a favor d'aquesta Direcció General d'Indústria i Energia en la Tresoreria del Servei Territorial d'Alacant de la Conselleria d'Hisenda i Model Econòmic, de conformitat amb l'Ordre de 14 de febrer de 1986 i l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances.  
Una vegada constituïda la fiança, abans del termini d'un mes des de la notificació de la present resolució, el titular haurà de presentar en el Servei Territorial d'Indústria i Energia d'Alacant la carta de pagament-resguard, emesa per la tresoreria mencionada, com a acreditació del compliment de aquesta obligació.  
La fiança serà tornada al titular de la present autorització, amb la seua sol·licitud prèvia, una vegada que davant del Servei Territorial d'Indústria i Energia d'Alacant l'interessat justifique el compliment de les obligacions derivades de la present autorització i el servei territorial esmentat formalitze l'acta de posada en servei de les instal·lacions a què fa referència la present resolució.  
2. El titular de la present autorització complirà les obligacions que s'assenyalen en l'article 74 de la Llei 34/1998, de 7 d'octubre, del sector d'hidrocarburs, així com en punt 3 de l'article 10 del Reial decret 1434/2002, de 27 de desembre, i la resta de l'ordenament jurídic aplicable a l'exercici d'aquesta activitat vigent en cada moment. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, així com d'acord amb les previsions recollides en els plans anuals d'ampliació de les xarxes de distribució que li siguen autoritzats, sense perjuí del que resulte de l'aplicació del règim reglamentàriament establit per a les connexions.  
  
3. El titular de la present autorització tindrà, com a distribuïdor, els drets que assenyala l'article 75 de la Llei 34/1998, de 7 d'octubre, del sector d'hidrocarburs i en l'article 10 del Reial decret 1434/2002, de 27 de desembre.  
4. La present autorització en cap cas concedirà al seu titular drets exclusius d'ús, i s'atorga sense perjuí de tercers, i deixarà fora de perill els drets particulars, i sense perjuí, i independentment, de les concessions, llicències, permisos o autoritzacions de competència municipal, provincial, autonòmica, estatal o d'aquest o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
5. Serà causa de revocació de la present autorització l'incompliment de les condicions expressades en aquesta, la variació substancial de les característiques descrites en la documentació presentada i que ha determinat el seu atorgament o altres causes previstes en l'ordenament jurídic.  
6. El titular de la present autorització comunicarà anualment a la Direcció General d'Indústria i Energia un resum de la base de dades dels consumidors connectats a les instal·lacions autoritzades en la present resolució, segons el que disposa l'incís l) de l'apartat 3 de l'article 10 del Reial decret 1434/2002, de 27 de desembre, on estarà especificat el nombre d'altes i baixes, si és el cas, realitzades en l'últim any.  
  
Segon  
Aprovar el projecte tècnic d'execució redactat pel tècnic titulat competent, segons la declaració responsable d'aquest de 28 de juliol de 2015, i la seua addenda amb declaració responsable de data 9 de febrer de 2016 per a la construcció de les instal·lacions corresponents a la xarxa de distribució de gas natural canalitzat descrites en el punt primer d'aquesta resolució, i s'habilita el titular de la present resolució a la construcció de la instal·lació interessada, d'acord amb les condicions que a continuació s'indiquen:  
1. La instal·lació de gas natural haurà d'executar-se segons el projecte i addenda presentats i amb els condicionats tècnics establits per les administracions, organismes i empreses de servei públic o d'interés general afectats per la present instal·lació i que han sigut acceptats pel titular d'aquesta. En el cas que fóra necessari introduir-hi modificacions respecte de la documentació presentada i aprovada, el titular de la present resolució haurà de sol·licitar prèviament a aquesta Direcció General la corresponent aprovació.  
2. El projecte haurà d'executar-se d'acord amb les mesures preventives i correctores indicades en el document ambiental i amb les especificades en l'informe del Servei d'Avaluació d'Impacte Ambiental de data 27 d'octubre de 2015, que són les següents:  
- En el cas que siga necessari establir zones d'amuntegament, parcs de maquinària, etc., es tindrà en compte la possible presència de l'orquídia Barlia robertiana, l'hàbitat principal de la qual s'ubica en prats i pastius.  
Per això i com indica el document ambiental es consensuarà amb l'organisme ambiental competent la ubicació de les platges d'amuntegament, parcs de maquinària, etc.  
A aquests efectes la ubicació d'aquestes zones haurà de ser assenyalada de manera exacta en el pla i ser supervisada pels tècnics de protecció d'espècies del ST de Medi Ambient d'Alacant prèviament a l'execució de les obres.  
Haurà de procedir-se de la mateixa manera en el cas que es preveja trànsit de maquinària fora dels camins indicats en el document ambiental.  
Aquests serveis tècnics fixaran, a més, en cas necessari el calendari d'obres per a evitar molèsties a l'espècie Aquila fasciata.  
3. La instal·lació a executar complirà, en tot cas, el que estableix el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, i, en especial, la seua instrucció tècnica complementària ITC-ICG 01, Instal·lacions de distribució de combustibles gasosos per canalització, així com les disposicions i normes tècniques que se li apliquen. Així mateix, la construcció de les instal·lacions aprovades pel present acte administratiu hauran d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'indústria i el seu desplegament reglamentari. Aquestes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
4. El termini d'execució de les obres serà de 8 mesos comptadors a partir de la data en què es notifique aquesta resolució. No obstant això, amb anterioritat a la finalització del termini de cada una de les fases recollides en l'autorització administrativa, Gas Natural Cegas, SA, podrà sol·licitar una ampliació concreta d'aquests mitjançant sol·licitud motivada davant d'aquesta direcció general, i s'adjuntarà a aquest efecte la documentació justificativa de la demora i del cronograma de treballs previstos per al nou termini sol·licitat de la fase corresponent.  
5. El titular de la present resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
6. Personal tècnic en la matèria adscrit a aquesta direcció general o al servei territorial corresponent podrà realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució. A aquest efecte, el titular de la present resolució haurà de comunicar amb l'adequada antelació al Servei Territorial d'Indústria i Energia corresponent l'inici de les obres.  
Així mateix, el titular de la present resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a aquesta direcció general com al Servei Territorial d'Indústria i Energia corresponent.  
7. Finalitzades les obres de construcció i realitzades les proves corresponents, el titular de la present resolució sol·licitarà l'autorització d'explotació (o acta de posada en servei) de la fase corresponent, prevista en l'article 85 del Reial decret 1434/2002, de 27 de desembre. Amb aquesta comunicació s'adjuntarà un certificat de direcció i final d'obra, subscrit per la persona facultativa competent, en el qual conste que la instal·lació s'ha realitzat d'acord amb la normativa i especificacions previstes en el projecte d'execució i addenda aprovats, així com amb les prescripcions de la reglamentació tècnica i de seguretat aplicable a les instal·lacions objecte del projecte. Quan el certificat de direcció i final d'obra mencionat no estiga visat pel corresponent col·legi professional, s'acompanyarà de l'oportuna declaració responsable d'acord amb allò que s'ha indicat en la Resolució de 22 d'octubre de 2010, de la Direcció General d'Energia, publicada en el DOGV núm. 6389 del 3 de novembre de 2010.  
8. Una vegada atorgada l'autorització d'explotació (o acta de posada en servei) de cada fase, incloses les possibles autoritzacions parcials, de la instal·lació interessada en el present procediment, en el termini màxim de 10 dies, el Servei Territorial d'Indústria i Energia corresponent ho comunicarà a aquesta direcció general.  
9. Aquesta direcció general, amb el tràmit previ de l'oportú procediment, deixarà sense efecte la present aprovació en qualsevol moment en què observe l'incompliment o inobservança de les condicions imposades en aquesta.  
  
Tercer  
Ordenar:  
- La publicació de la present resolució en el Diari Oficial de la Generalitat Valenciana i en el Butlletí Oficial de la Província d'Alacant.  
  
- La notificació de la present resolució a Gas Natural Cegas, SA, a totes les administracions o organismes públics i empreses de serveis públics o serveis d'interés general que han intervingut, o pogut intervindre, en el procediment d'autorització, que han emés, o van haver d'emetre, condicionat tècnic al projecte d'execució.  
Tot això de conformitat amb el que disposa l'article 81.5 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Se significa que la publicació mencionada es realitzarà, a més, a l'efecte de notificació de la present resolució als interessats en aquesta que siguen desconeguts, s'ignore el lloc o domicili de la notificació d'aquests o el mitjà que permeta tindre constància de la seua recepció per aquells o els seus representants, tot això d'acord amb el que determina l'apartat 5 de l'article 59 de la Llei 30/199, de 26 de novembre, de règim jurídic de les administracions públiques i del procediment administratiu comú.  
Contra aquesta resolució, que no posa fi a la via administrativa, es pot interposar recurs d'alçada davant de la Secretaria Autonòmica d'Economia Sostenible, Sectors Productius, Comerç i Treball, en el termini d'un mes, comptador a partir de l'endemà de la notificació, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 25 de juliol de 2017.- El director general d'Indústria i Energia: Diego Maciá Antón.  
  
  
ANNEX  
  
- Pla PWXE0731881425 B-RS3 Rev.0, Addenda al projecte d'autorització administrativa i aprovació d'execució de la xarxa de gas natural a les urbanitzacions de Xirles, Alberca i sector 2 del terme municipal de Polop. Pla d'àrea d'autorització, presentat el 30 de juny de 2017.  
  
Accessible en el lloc d'internet   
http://www.indi.gva.es/web/energia/provincia-de-Alicante